หุ้นสหรัฐปิดตัวแดนบวก
ตลาดหุ้นสหรัฐฯผันผวนก่อนแกว่งตัวกลับมาปิดในแดนบวก ขณะที่น้ำมันปรับลงต่อเนื่อง
20 พ.ย. 2553

ตลาดหุ้นสหรัฐฯผันผวนก่อนแกว่งตัวกลับมาปิดในแดนบวก ขณะที่น้ำมันปรับลงต่อเนื่อง
ด้านตลาดหุ้นสหรัฐฯวานนี้(19พ.ย.) แกว่งตัวกลับมาปิดในแดนบวกในช่วงท้าย แม้ช่วงต้นดิ่งลงอย่างหนักจากความกังวลต่อเคลื่อนไหวล่าสุดของจีนในความพยายามยับยั้งอัตราเงินเฟ้อ       ดัชนีหุ้นดาวโจนส์ เพิ่มขึ้น 21.72 จุด (0.19 เปอร์เซ็นต์) ปิดที่ 11,202.95 จุด แนสแดค เพิ่มขึ้น 3.72 จุด (0.15 เปอร์เซ็นต์) ปิดที่ 2,518.12 จุด ขณะที่ เอสแอนด์พี เพิ่มขึ้น 2.99 จุด (0.25 เปอร์เซ็นต์) ปิดที่ 1,199.68 จุด ขณะที่ราคาน้ำมันยังขยับลงต่อเนื่อง หลังความเคลื่อนไหวล่าสุดของจีนในความพยายามยับยั้งอัตราเงินเฟ้อก่อความกังวลต่อภาวะเศรษฐกิจโลก       โดย สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนธันวาคม ลดลง 34 เซนต์ ปิดที่ 81.51 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนมกราคม ลดลง 71 เซนต์ ปิดที่ 84.34ดอลลาร์ต่อบาร์เรล